|  |
| --- |
| Til egen læge |

|  |
| --- |
|  |
| Sekretariatet for Helbredsnævnet**NÆVNENES HUS**Toldboden 28800 ViborgTlf. 72 40 56 00CVR-nr. 37 79 55 26EAN nr. 5798000026070hb@naevneneshus.dkwww.naevneneshus.dk |

**Helbredsvurdering vedr. spørgsmål om tjenestemandspension**

For at Helbredsnævnet kan vurdere tjenestemandens tjenstdygtighed i sin stilling og erhvervsevne i ethvert erhverv, skal der indsendes en erklæring fra tjenestemandens egen læge.

Helbredsnævnet har brug for, at lægeerklæringen som minimum indeholder:

* oplysninger om tjenestemandens generelle helbredstilstand med særlig vægt på de helbredsmæssige forhold, der har ført til det aktuelle spørgsmål om evt. pensionering pga. sygdom/svagelighed
* en beskrivelse af de relevante sygdomsforløb inklusive resultater af undersøgelser og behandlinger, gerne kopier fra andre lægelige instanser
* lægelig vurdering af tjenestemandens mulighed for at genoptage sit arbejde og for at bevare en tilknytning til arbejdsmarkedets i det hele taget (generel erhvervsevne).

Det er vigtigt, at det fremsendte materiale indeholder tilstrækkelig og dækkende dokumentation for tjenestemandens helbredsforhold. Derfor bedes alle relevante bilag, herunder journaludskrifter, kopi af foreliggende speciallægeerklæringer og andre relevante lægelige dokumenter vedlagt lægeerklæringen.

Lægeerklæringen med evt. journaludskrifter mv. skal sendes til Nævnenes Hus, Sekretariatet for Helbredsnævnet. Dette kan gøres via Digital Post (e-boks) eller pr. brev til Sekretariatet for Helbredsnævnet, Nævnenes Hus, Toldboden 2, 8800 Viborg.

**Kopi af erklæringen skal sendes til tjenestemanden.**

**Regningen for erklæringen skal sendes til det af ansættelses-myndigheden oplyste EAN/CVR-nr.**

Venlig hilsen

Sekretariatet for Helbredsnævnet

Tlf. 72 40 56 00

[www.naevneneshus.dk](http://www.naevneneshus.dk)